open-index/open-wikipedia-markdown huggingface dataset:
Μνημείο του Κάτιν (Λοτζ)

Το **Μνημείο του Κάτιν** () είναι το πρώτο μνημείο στην Πολωνία προς τιμήν των θυμάτων της Σφαγής του Κάτιν, το οποίο βρίσκεται σε ανοιχτό αστικό χώρο, στην Πλατεία των Θυμάτων της Σφαγής του Κάτιν στην οδό Γουονκόβα, κοντά στην Εκκλησία της Παναγίας της Νίκης στο Λοτζ. Τα αποκαλυπτήρια του μνημείου έγιναν στις 16 Σεπτεμβρίου 1990.

Το μνημείο, με τη μορφή τετράπλευρης στήλης από γρανίτη, φέρει το πολωνικό οικόσημο, και την επιγραφή «Katyń 1940. Pomordowanym z Kozielska, Ostaszkowa, Starobielska i innych obozów» («Κάτιν 1940. Δολοφονημένοι από το Κόζελσκ, το Οστάσκοφ, το Σταροβιέλσκι και άλλα στρατόπεδα»).

## Ιστορία και εορτασμοί
Η τελετή θεμελίωσης του μνημείου πραγματοποιήθηκε στις 15 Αυγούστου 1990. Το μνημείο, που κατασκευάστηκε με δημόσιες δωρεές και σχεδιάστηκε από τον γλύπτη Βουοτζίμιες Τσιεσιέλσκι από την Ακαδημία Καλών Τεχνών του Λοτζ, αποκαλύφθηκε στις 16 Σεπτεμβρίου 1990.. Το μνημείο καθαγιάστηκε από τον Επίσκοπο Βουαντίσουαφ Ζιούουεκ του Λοτζ, με τη βοήθεια κληρικών των Ευαγγελικών, Ορθόδοξων και Εβραϊκών δογμάτων.

Το 1995 και το 2000, στις 55η και 60ή επετείους της Σφαγής του Κάτιν, αποκαλύφθηκαν και αφιερώθηκαν στο μνημείο επιτάφιες πλάκες προς τιμήν περίπου 400 θυμάτων της Σφαγής του Κάτιν, από οικογένειες μελών του Συλλόγου Οικογενειών του Κάτιν στο Λοτζ. Το 2006, ο χώρος όπου βρίσκεται το μνημείο ονομάστηκε Πλατεία των Θυμάτων της Σφαγής του Κάτιν.

Μπροστά από το μνημείο, πραγματοποιούνται τελετές την Ημέρα Μνήμης των Θυμάτων της Σφαγής του Κάτιν (13 Απριλίου), την Ημέρα του Πολωνικού Στρατού (15 Αυγούστου) και την επέτειο της σοβιετικής εισβολής στην Πολωνία το 1939 (17 Σεπτεμβρίου). Σε αυτές τις τελετές παρευρίσκονται κάτοικοι του Λοτζ, εκπρόσωποι των δημοτικών και τοπικών αρχών, του Πολωνικού Στρατού, της Κρατικής Αστυνομίας, της Πυροσβεστικής Υπηρεσίας και της Υπηρεσίας Φυλακών, καθώς και πρόσκοποι και μαθητές.

## Παραπομπές


Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Μπουθ Γκρέυ (1783-1850)

Ο **Μπουθ Γκρέυ**, αγγλ.: *Booth Grey* (12 Φεβρουαρίου 1783 - 13 Απριλίου 1850) ήταν Άγγλος πολιτικός, που υπηρέτησε στη Βουλή των Κοινοτήτων από το 1807 έως το 1812.

Ο Γκρέυ ήταν γιος του Μπουθ Γκρέυ, από το Μπάντγουορθ Μάγκνα, και της συζύγου του Ελισάβετ Μάνγουορινγκ, κόρης του Καρόλου Μάνγουορινγκ από το Μπρόμπροου του Τσέσιρ. Σπούδασε στο Κολέγιο Ήτον, και εγγράφηκε στο Κολέγιο Μπρέισενοουζ της Οξφόρδης το 1800. Ήταν διοικητής της Βασιλικής πολιτοφυλακής του Τσέσιρ από το 1803 έως το 1805, και σερίφης του Τσέσιρ από το 1811 έως το 1812.

Ο Γκρέυ εξελέγη βουλευτής του Πίτερσφιλντ το 1807. Δεν έθεσε υποψηφιότητα για επανεκλογή το 1812. 

Ο Γκρέυ νυμφεύτηκε την εξαδέλφη του λαίδη Σοφία Γκρέυ, κόρη του Γεωργίου Χάρυ Γκρέυ 5ου κόμη του Στάμφορντ, στις 21 Οκτωβρίου 1809. Απεβίωσε στις 13 Απριλίου 1850.

## Αναφορές

ΚΑτηγορία:Οικογένεια Γκρέυ
RTSH 2

Το **RTSH 2** (παλαιότερα γνωστό ως **TVSH 2**) είναι ένα αλβανικό εθνικό τηλεοπτικό κανάλι που ανήκει στο RTSH. Οι εκπομπές του ξεκίνησαν το 2003 και στοχεύουν σε μεγάλο βαθμό στις εθνοτικές μειονότητες που ζουν στη χώρα, καθώς και στην αλβανική λαογραφία και παράδοση, την ποικιλομορφία, τη συνύπαρξη μεταξύ θρησκειών, και τα άτομα με αναπηρία. Το κανάλι μεταδίδει επίσης ειδησεογραφικά προγράμματα στα Σερβικά, Βουλγαρικά, Σλαβομακεδονικά, Αλβανικά και στα Ελληνικά, καθώς και προγράμματα που απευθύνονται στις αιγυπτιακές, μαυροβουνιακές, ελληνικές και βοσνιακές κοινότητες, καθώς και στην ευρύτερη αλβανική διασπορά.

## Ιστορία
Το **TVSH 2** δημιουργήθηκε το 2003 και μέχρι το 2010, η περιοχή κάλυψης περιοριζόταν ακόμη στην περιοχή Τιράνων - Δυρραχίου . Το κανάλι είχε οριστεί να καλύπτει το 90% του εθνικού πληθυσμού σύμφωνα με τους όρους των άρθρων 70 και 71 του νόμου 8410 της 30ής Σεπτεμβρίου 1998.  Όταν το TVSH επρόκειτο να μετατρέψει τα κανάλια του σε ψηφιακά το 2016, το κανάλι δοκίμαζε ήδη ψηφιακές επίγειες εκπομπές, αλλά εκείνη την εποχή αντιμετώπιζε προβλήματα λόγω της κακής υποδομής της εταιρείας.

Στις το TVSH 2 πήρε την σημερινή του ονομασία.Το κανάλι μέχρι το 2019, είχε συστηθεί το πρόγραμμα των Ρομά να ρίξει φως στην κατάσταση στην Αλβανία. Το RTSH Korçë έχει επίσης πρόγραμμα στη γλώσσα τών Ρομά από το 2011. Το κανάλι προειδοποιήθηκε τον Ιούλιο του ίδιου έτους από την ρυθμιστική αρχή AMA για τη μετάδοση τραγουδιών του Σέρβου τραγουδιστή Ceca , ο οποίος είναι κατά ενός ανεξάρτητου Κοσσυφοπεδίου.

Το RTSH 2 χρησιμοποιείται επίσης για τη μετάδοση του Φεστιβάλ Μουσικής του Σαν Ρέμο από τη γειτονική Ιταλία, το οποίο αναμεταδίδεται και στο RTSH Muzikë, καθιστώντας το ένα από τα λίγα κανάλια εκτός Ιταλίας (εκτός του Rai Italia ) που μεταδίδουν ζωντανά την εκδήλωση.
Ερρίκος Γκρέυ, 10ος κόμης του Κεντ

Ο **Ερρίκος Γκρέυ, 10ος κόμης του Κεντ**, αγγλ.*: Henry Grey, 10th Earl of Kent* (24 Νοεμβρίου 1594 – 28 Μαΐου 1651), γνωστός ως λόρδος Ρούθιν από το 1639 έως το 1643, ήταν Άγγλος πολιτικός που συμμετείχε στη Βουλή των Κοινοτήτων το 1640, και τον διαδέχθηκε στον τίτλο του κόμη του Κεντ το 1643.  

## Βιογραφία
Ο Γκρέυ ήταν ο μεγαλύτερος γιος του αιδεσιμότατου Αντωνίου Γκρέυ 9ου κόμη του Κεντ, και της συζύγου του Μαγδαληνής Πιούρφοϋ, κόρης του Γουλιέλμου Πιούρφοϋ του Κάλντεκοτ, στο Γουόρικσιρ.   Ο πατέρας του ήταν πρύτανης του Άστον Φλάμβιλ, στο Λέστερσιρ. Ο Γκρέυ έγινε λόρδος Ρούθιν στις 21 Νοεμβρίου 1639.  Τον Απρίλιο του 1640 εξελέγη βουλευτής του Λέστερσιρ για το Βραχύ Κοινοβούλιο , αλλά δεν συμμετείχε στο Μακρύ Κοινοβούλιο.

Στις 4 Ιουνίου 1642 ο Γκρέυ εξελέγη από το κοινοβούλιο ως ο πρώτος επίτροπος της πολιτοφυλακής στο Λέστερσιρ. Κληρονόμησε τον τίτλο του κόμη του Κεντ μετά το τέλος τού πατέρα του το 1643. Στις 16 Αυγούστου 1644 έγινε επίτροπος στρατιωτικού νόμου, και στις 24 Αυγούστου έγινε λόρδος Υπδιοικητής του Ράτλαντ. Έγινε πρόεδρος της Βουλής των λόρδων στις 13 Φεβρουαρίου 1645. Ξανα-ορκίστηκε πρώτος επίτροπος της μεγάλης σφραγίδας στις 20 Μαρτίου 1645, και παρέμεινε στο αξίωμα μέχρι τις 30 Οκτωβρίου 1646, όταν η σφραγίδα δόθηκε στους προέδρους των δύο σωμάτων. Ήταν Custos Rotulorum του Μπέντφορντσιρ και διορίστηκε λόρδος Υποδιοικητής του Μπέντφορντσάιρ από το κοινοβούλιο στο Μακρύ Κοινοβούλιο στις 2 Ιουλίου 1646, και διατήρησε τη θέση μέχρι το τέλος του. 

Ο Γκρέυ έγινε πρόεδρος της Βουλής των Λόρδων στις 6 Σεπτεμβρίου 1647, και μέλος της επιτροπής του ναυτικού και των τελωνείων στις 17 Δεκεμβρίου 1647. Ήταν ένας από τους επιτρόπους των λόρδων, που έφεραν τα τέσσερα νομοσχέδια στον βασιλιά στη Νήσο Γουάιτ, και αναγκάστηκαν να τα επιστρέψουν ανυπόγραφα. Τον Ιανουάριο του 1648 επιλέχθηκε για να αντικαταστήσει τον κόμη του Έσσεξ ως ένας από τους επτά ευγενείς της Επιτροπής της Βουλής του Ντέρμπυ, αμέσως μετά την αντικατάσταση της Επιτροπής των Δύο Βασιλείων ως κύριο πρωτο-εκτελεστικό όργανο του Κοινοβουλίου. Στις 17 Μαρτίου 1648 επαναδιορίστηκε επικεφαλής επίτροπος της μεγάλης σφραγίδας μαζί με έναν άλλο λόρδο και δύο κοινούς πολίτες, αλλά δεν συμμετείχε στη δίκη ή το τέλος του βασιλιά. Παρέμεινε στο αξίωμα, μέχρι που οι βουλευτές της Βουλής των Κοινοτήτων ψήφισαν την κατάργηση της Βουλής των λόρδων στις 6 Φεβρουαρίου 1649, και δύο ημέρες αργότερα έδωσε τη σφραγίδα σε άλλα χέρια. 

Ο Γκρέυ νυμφεύτηκε πρώτα τη Μαρία Κόρτιν, κόρη του σερ Γουλιέλμου Κόρτιν, και απέκτησε έναν γιο, τον Ερρίκο Γκρέυ, ο οποίος πιστεύεται ότι απεβίωσε νέος. Η Μαρία απεβίωσε στις 9 Μαρτίου 1644, και αυτός παντρεύτηκε ξανά την 1η Αυγούστου 1644 την Άναμπελ ή Άμαμπελ Μπεν, κόρη του σερ Αντωνίου Μπεν και χήρα του Αντωνίου Φέιν, του 3ου επιζώντος γιου του Φραγκίσκου Φέιν. Απέκτησαν δύο παιδιά: τον Αντώνιος, ο οποίος κληρονόμησε την κομητεία, και την Ελισάβετ, η οποία παντρεύτηκε τον Μπάναστρ Μέιναρντ 3ο βαρόνο Μέιναρντ.  

Ο Γκρέυ απεβίωσε σε ηλικία 56 ετών, και ένα μνημείο στη μνήμη του ανεγέρθηκε από τη χήρα του στην εκκλησία Φλίτον, στο Μπέντφορντσιρ. 

## Δείτε επίσης
* Πάρκο Ρεστ

## Αναφορές

Κατηγορία:Οικογένεια Γκρέυ
Αντώνιος Γκρέυ, 11ος κόμης του Κεντ

Ο **Αντώνιος Γκρέυ** (1645 – 19 Αυγούστου 1702) ήταν κόμης του Κεντ από το 1651 μέχρι το τέλος του.

## Βιογραφία
Ήταν ο μοναδικός γιος του Ερρίκου Γκρέυ 10ου κόμη του Κεντ, και της 2ης συζύγου του Άμαμπελ Μπεν, κόρης του Αντωνίου Μπεν, καταγραφέα του Λονδίνου. Η αδελφή του Ελισάβετ Γκρέυ παντρεύτηκε τον Μπάναστρ Μέιναρντ 3ο βαρόνο Μέιναρντ. Ήταν γονείς του Ερρίκου Μέιναρντ 4ου βαρόνου Μέιναρντ, του Γκρέυ Μέιναρντ 5ου βαρόνου Μέιναρντ, και του Καρόλου Μέιναρντ 1ου υποκόμη Μέιναρντ.

Ο Αντώνιος νυμφεύτηκε τη Μαρία Λούκας, βαρόνη Λούκας του Κράντγουελ, μοναδική επιζώσα κόρη του Ιωάννη Λούκας 1ου βαρόνου Λούκας του Σένφιλντ, και της Άννας Νέβιλ. Η Άννα ήταν κόρη του σερ Χριστοφόρου Νέβιλ και της Μαρίας Ντάρσυ. Ο Χρισστόφορος ήταν γιος του Εδουάρδου Νέβιλ 8ου βαρόνου του Μπεργκαβεννί, και της Ρέιτσελ Λέναρντ.

Απέκτησαν δύο παιδιά:
* Ερρίκος, 1ος δούκας του Κεντ (1671–1740)
* Άμαμπελ.

## Παραπομπές

Κατηγορία:Οικογένεια Γκρέυ
Αντώνιος Γκρέυ, κόμης του Χάρολντ

Ο **Αντώνιος Γκρέυ, 3ος βαρόνος Λούκας**, αγγλ.: *Anthony Grey, 3rd Baron Lucas*, με τον τίτλο κόμης του Χάρολντ (21 Φεβρουαρίου 1695 - 21 Ιουλίου 1723) ήταν Βρετανός ευγενής και αυλικός.

## Βιογραφία
Ο Γκρέυ ήταν ο μεγαλύτερος γιος του Ερρίκου Γκρέυ 1ου δούκα του Κεντ, και της συζύγου του, Τζεμίμα Κριού.

Στις 17 Φεβρουαρίου 1718, ο Αντώνιος νυμφεύτηκε τη λαίδη Μαρία Τάφτον, κόρη και συγκληρονόμο του Θωμά Τάφτον 6ου κόμη του Θάνετ, και της συζύγου του λαίδης Αικατερίνης Κάβεντις.

Κλήθηκε στη Βουλή των Λόρδων, με δικαίωμα να παρίσταται της βαρονίας του Λουκά, του πατέρα του, στις 8 Νοεμβρίου 1718.

Ο λόρδος Χάρολντ ήταν λόρδος της Κοιτώνος του Γεωργίου πρίγκιπα της Ουαλίας, αργότερα βασιλιά Γεωργίου Β', από το 1720 μέχρι το τέλος του το 1723, σε ηλικία 28 ετών, από πνιγμό με ένα στάχυ κριθαριού, του οποίου το γένειο  κόλλησε στο λαιμό του.  Δεν είχε παιδιά,  έτσι ο τίτλος του επέστρεψε στον πατέρα του, και η σύζυγός του αργότερα παντρεύτηκε τον Ιωάννη Λέβεσον-Γκάουερ 1ο κόμη Γκάουερ.

## Αναφορές

Κατηγορία:Οικγοένεια Γκρέυ
Ζανκτ Πάουλι

Το **Ζανκτ Πάουλι** (γερμ. *Sankt Pauli* ή *St. Pauli*) είναι περιοχή του Αμβούργου που ανήκει στο δημοτικό διαμέρισμα Αμβούργο-Μίτε και βρίσκεται στη δεξιά όχθη του ποταμού Έλβα. Είναι πολύ γνωστή για την εμβληματική οδό Ρίπερμπαν, που αποτελεί έναν από τους πλέον πολυσύχναστους ψυχαγωγικούς προορισμούς στην πόλη. Τον Δεκέμβριο του 2024 είχε 22.377 κατοίκους. Πρόκειται για το παλαιό προάστιο Χαμπούργκερ Μπεργκ (Hamburger Berg, μτφρ. «Λόφος του Αμβούργου») που μετονομάστηκε σε Ζανκτ Πάουλι το 1833, όπως μνημονεύεται και σε σχετική επιγραφή στην πύλη του νεκροταφείου επί της οδού Άντονιστράσε (*Antonistraße*). Η σημερινή ονομασία οφείλεται στην ομώνυμη εκκλησία (χτισμένη το 1819) που βρισκόταν μέχρι το 1938 εντός των ορίων της περιοχής, αλλά σήμερα ανήκει στην γειτονική περιοχή της Άλτονα.

Ο πρώτος οικισμός στην περιοχή ήταν ένα Κιστερκιανό μοναστήρι, που ιδρύθηκε γύρω στο 1247 κοντά στη σημερινή ψαραγορά στις εκβολές του ρέματος Πέπερμέλενμπεκ (*Pepermölenbek*). Το μοναστήρι παρέμεινε σε αυτήν την τοποθεσία μέχρι το 1293, και κατόπιν μεταφέρθηκε στο σημερινό Χαρβεστεχούντε (*Harvestehude*). Μετά το ξέσπασμα της πανώλης το 1604, το λεγόμενο «Νοσοκομείο Πανώλης» (*Pesthof*) χτίστηκε εκεί, μεταξύ 1605 και 1607, στην περιοχή της σημερινής Άννενστράσε (*Annenstraße*), το οποίο καταστράφηκε αργότερα από τα ναπολεόντεια στρατεύματα κατοχής τον χειμώνα του 1813. Από τον 17ο αιώνα, οι επιχειρήσεις που θεωρούνταν ανεπιθύμητες στην πόλη λόγω οσμών, ρύπανσης των υδάτων ή θορύβου μεταφέρθηκαν στον Λόφο του Αμβούργου. Οι κατασκευαστές σχοινιών, οι οποίοι αργότερα έδωσαν το όνομά τους στην οδό Ρίπερμπαν, μετακόμισαν εδώ το 1633 επειδή δεν μπορούσαν πλέον να βρουν επαρκή χώρο για το εμπόριό τους εντός των τειχών της πόλης. Την ίδια περίπου εποχή, ξεκίνησε και η παράδοση της ψυχαγωγίας σε αυτήν την περιοχή, οδηγώντας στη δημιουργία της Σπίλμπουντενπλάτς (*Spielbudenplatz*), ενός χώρου με ταβέρνες και αίθουσες χορού, όπου σύχναζαν περιοδεύοντες έμποροι και καλλιτέχνες. Μετά το τέλος του Τριακονταετούς Πολέμου, η ανάπτυξη του Λόφου του Αμβούργου επεκτάθηκε ανατολικά από το Πέπερμέλενμπεκ προς τη Ρίπερμπαν. Στις αρχές του 19ου αιώνα, ο κυβερνήτης του Ναπολέοντα, Louis-Nicolas Davout, κατεδάφισε πλήρως το προάστιο για να παρέχει ένα καθαρό πεδίο πυρός μπροστά από το Αμβούργο που είχε καταληφθεί. Μετά την αποχώρηση των Γάλλων, το προάστιο ξαναχτίστηκε πολύ γρήγορα.
Κατηγορία:Αμβούργο
Ημιάθροισμα και ημιδιαφορά

Στα μαθηματικά, **ημιάθροισμα** δύο αριθμών \alpha και \beta είναι το μισό του αθροίσματός τους, δηλαδή 
:\frac{\alpha + \beta}{2}. 
Αντίστοιχα, η **ημιδιαφορά** είναι το μισό της διαφοράς τους, δηλαδή 
:\frac{\alpha - \beta}{2}.
Σε κάποιες περιπτώσεις, για παράδειγμα στην γεωμετρία, η ημιδιαφορά αναφέρεται στο μισό της απόλυτης τιμής της διαφοράς τους, δηλαδή 
:\frac{2}.

## Παραδείγματα

* Το ημιάθροισμα των 4 και 10 είναι το (4 + 10) / 2 = 7.
* Το ημιάθροισμα των 8 και 3 είναι το (8 + 3) / 2 = 6.5.
* Η ημιδιαφορά των 4 και 10 είναι το (4 - 10) / 2 = -3.
* Η ημιδιαφορά των 10 και 4 είναι το (10 - 4) / 2 = 3.
* Το ημιάθροισμα των 8 και 3 είναι το (8 - 3) / 2 = 2.5.

## Δείτε επίσης
* Μέσος όρος
* Άθροισμα
* Διαφορά

## Παραπομπές


Κατηγορία:Στοιχειώδης αριθμητική
Παρεγγεγραμμένο τετράπλευρο

Στην γεωμετρία, ένα τετράπλευρο είναι **παρεγγεγραμμένο** σε κύκλο, αν και οι τέσσερις πλευρές του εφάπτονται σε έναν κύκλο και τουλάχιστον ένα από τα σημεία επαφής είναι εξωτερικό του τετραπλεύρου. Το κέντρο του είναι το σημείο τομής μίας διχοτόμου εσωτερικής γωνίας, δύο διχοτόμων εξωτερικών διχοτόμων και της διχοτόμου της κατακορυφήν γωνίας της τέταρτης κορυφής. 

Αν όλα τα σημεία επαφής είναι εσωτερικά, τότε το τετράπλευρο λέγεται περιγράψιμο σε κύκλο.

## Ιδιότητες
* (**[[Θεώρημα Πιτό]]**) Ένα κυρτό τετράπλευρο \rm AB\Gamma\Delta είναι παρεγγεγραμμένο σε κύκλο αν και μόνο αν η διαφορά των απέναντι πλευρών του είναι ίση. Δηλαδή,
::{\rm AB} + {\rm B\Gamma} = {\rm \Gamma\Delta} + {\rm A\Delta}.

## Περαιτέρω ανάγνωση

### Εξωτερικοί σύνδεσμοι
* Παρεγγεγραμμένο τετράπλευρο στο dynamic mathematics learning.
* Περιγεγραμμένα και παρεγγεγραμένα τετράπλευρα στο cut-the-knot

### Ξενόγλωσσα άρθρα
* 

*  
* 

## Δείτε επίσης
* Εγγράψιμο τετράπλευρο
* Περιγράψιμο τετράπλευρο

## Σημειώσεις


## Παραπομπές


Κατηγορία:Τετράπλευρα
Σημείο Πονσελέ

Στην γεωμετρία, το **σημείο Πονσελέ** (ή  **σημείο Όιλερ-Πονσελέ**) ενός τετραπλεύρου είναι το σημείο που τέμνονται οι κύκλοι Όιλερ των τεσσάρων μερικών τριγώνων του.

Πιο συγκεκριμένα, έστω ένα τετράπλευρο \rm AB\Gamma\Delta και C_{\rm A}, C_{\rm B}, C_{\rm \Gamma}, C_{\rm \Delta} οι κύκλοι Όιλερ των τριγώνων \rm B\Gamma\Delta, \rm \Gamma\Delta A, \rm \Delta AB και \rm AB\Gamma αντίστοιχα. Τότε, οι κύκλοι αυτοί συντρέχουν σε ένα σημείο, το οποίο ονομάζεται το σημείο Πονσελέ του τετραπλεύρου.

## Ειδικές περιπτώσεις
* Όταν το τετράπλευρο είναι εγγράψιμο, τότε το σημείο Πονσελέ ταυτίζεται με το αντίκεντρο.

## Δείτε επίσης
* Κύκλος Όιλερ

## Εξωτερικοί σύνδεσμοι
* Σημείο Όιλερ-Πονσελέ στο cut-the-knot.

## Παραπομπές


Κατηγορία:Τετράπλευρα
Βαρντάν Χατσατριάν

Ο **Βαρντάν Χατσατριάν** (αρμενικά: Վարդան Խաչատրյան; 6 Απριλίου 1959 – 5 Φεβρουαρίου 2026) ήταν Αρμένιος πολιτικός.

## Ζωή και καριέρα
Ο Χατσατριάν γεννήθηκε στο Τζερμούκ στις 6 Απριλίου 1959. Διετέλεσε υπουργός Οικονομικών από το 2000 έως το 2008.

Στις 31 Μαΐου 2008 διορίστηκε σύμβουλος του προέδρου.

Ο Χατσατριάν πέθανε στις 5 Φεβρουαρίου 2026, σε ηλικία 66 ετών.

## Παραπομπές

Κατηγορία:Αρμένιοι πολιτικοί
BBF TV

Το **BBF TV** (Best Beats on Focus TV) είναι ιδιωτικός περιφερειακός τηλεοπτικός με έδρα τα Τίρανα. Είναι ο πρώτος  αλβανικός μουσικός τηλεοπτικός σταθμός και ιδρύθηκε στις αρχές της δεκαετίας του 2000 στην περιοχή των φοιτητικών εστιών στα Τίρανα της Αλβανίας .

Το κανάλι επικεντρώνεται κυρίως στη σύγχρονη αλβανική μουσική μεταδίδοντας video clips και ζωντανές συναυλίες.

Το κανάλι είναι διαθέσιμο επίγεια ψηφιακά σε όλο τον Νομό Τιράνων.
Ριχάρδος ντε Γκρέυ

Ο **Ριχάρδος ντε Γκρέυ**, αγγλ.: *Richard de Grey* (απεβίωσε π. το 1271) από το Κόντνορ του Ντέρμπισιρ, ήταν γαιοκτήμονας που κατείχε πολλές σημαντικές θέσεις κατά τη διάρκεια της βασιλείας του Ερρίκου Γ΄ της Αγγλίας,  συμπεριλαμβανομένου του φρουρού των Νήσων (Νησιά της Μάγχης) 1226–1227, 1229–1230 και 1252–1254, και αργότερα τόσο φύλακας του Κάστρου του Ντόβερ όσο και φρουρός των Πέντε Λιμανιών από το 1258 έως το 1264. 

## Καταγωγή
Ο Ριχάρδος γεννήθηκε το αργότερο το 1198. Ήταν ο μεγαλύτερος επιζών γιος του Ερρίκου ντε Γκρέυ του Θάροκ, ενός γαιοκτήμονα από το Έσσεξ που κατείχε τα αρχοντικά (manors) του Κόντνορ στο Ντέρμπισιρ και του Γκρίμστον στο Νότιγχαμσιρ, και της Ιζόλδης του Μπάρντολφ.

Κατά το 6ο έτος της βασιλείας του  Ριχάρδου Α΄ της Αγγλίας, στον πατέρα του Ερρίκο ντε Γκρέυ, παραχωρήθηκε το αρχοντικό του Θάροκ στο Έσσεξ, το οποίο επικυρώθηκε από τον βασιλιά Ιωάννη. Μέχρι το 1201 κατείχε το αρχοντικό του Κόντνορ στο Ντέρμπισιρ, και το 1216 του παραχωρήθηκε περαιτέρω το αρχοντικό του Γκρίμστον. Ο Ερρίκος ντε Γκρέυ νυμφεύτηκε, π. το 1185, την Ιζόλδη, κόρη του Ροβέρτου Μπάρντολφ, μητέρα του Ριχάρδου.

## Οικογένεια
Ο Ριχάρδος ντε Γκρέυ νυμφεύτηκε τη Λούσυ, κόρη και κληρονόμο του Ιωάννη ντε Χιούμεζ.

Ο μεγαλύτερος γιος του, ο:
* Ιωάννης, γεννήθηκε π. το 1225 και απεβίωσε στις 5 Ιανουαρίου 1272, λίγο μετά τον πατέρα του. Ο Ιωάννης νυμφεύτηκε τη Λούσυ, κόρη του σερ Ρέινολντ ντε Μόουν του Ντάνστερ. Ο μεγαλύτερος γιος του Ιωάννη ήταν ο:
** Ερρίκος ντε Γκρέυ (π.1255 - 1 Σεπτεμβρίου 1308), από το Κόντνορ του Ντέρμπισιρ, το Γκρέις Θάροκ του Έσσεξ, και το Άιλσφορντ και το Χου του Κεντ. Ο Ερρίκος εκστράτευσε στη Γασκώνη το 1294–1297, και ήταν με τον Εδουάρδο Α΄ στην πολιορκία του Κερλάβεροκ το 1300. Ο Ερρίκος εκστράτευσε στη Σκωτία μέχρι και το 1306. Ο Ερρίκος κλήθηκε στο Κοινοβούλιο, και ως εκ τούτου αργότερα θεωρήθηκε ότι ήταν ο 1ος βαρόνος Γκρέυ του Κόντνορ, αλλά αυτός ο ισχυρισμός απορρίφθηκε κατά την αναθεώρηση το 1989. Ο Ερρίκος νυμφεύτηκε την Ελεονώρα ντε Ρέντβερς, κόρη του Χιου ντε Κουρτεναί 1ου κόμη του Ντέβον. Η κόρη τους:
*** Λουκία, παντρεύτηκε έναν γιο του Ρογήρου ντε Σομερί και η κόρη τους:
**** Αγνή παντρεύτηκε τον σερ Γουλιέλμο ΦιτςΓουίλιαμ του Έμλι και του Σπρότμπορω, έναν από τους βαρόνους που εκτελέστηκαν μετά τη Μάχη του Μπόροουμπριτζ.
*** Ριχάρδος, 2ος βαρόνος Γκρέυ του Κόντνορ.

## Σημειώσεις

## Περαιτέρω ανάγνωση
* 

Κατηγορία:Οικογένεια Γκρέυ
Εκλογικό ημερολόγιο 2026

thumb|Χάρτης με τις χώρες όπου διεξάγονται εκλογές το έτος 2026.

Αυτό το **εθνικό εκλογικό ημερολόγιο για το 2026** παραθέτει τις εθνικές/ομοσπονδιακές εκλογές που έχουν προγραμματιστεί να διεξαχθούν το 2026 σε όλα τα κυρίαρχα κράτη και τις εξαρτημένες επικράτειές τους. Οι αναπληρωματικές εκλογές εξαιρούνται, ενώ τα εθνικά δημοψηφίσματα περιλαμβάνονται. Συγκεκριμένες ημερομηνίες δίνονται όπου αυτές είναι γνωστές.

## Ιανουάριος

*11 Ιανουαρίου:
** Μπενίν, Βουλή
** Μιανμάρ, Βουλή (2η φάση)
*15 Ιανουαρίου: Ουγκάντα, Πρόεδρος και Βουλή
*18 Ιανουαρίου: Πορτογαλία, Πρόεδρος (1ος γύρος)
*25 Ιανουαρίου: Μιανμάρ, Βουλή (3η φάση)

## Φεβρουάριος
*1 Φεβρουαρίου: Κόστα Ρίκα, Πρόεδρος και Βουλή
*6 Φεβρουαρίου: *[[Εκλογές στο Τοκελάου|Τοκελάου]], [[Γενικές εκλογές στο Τοκελάου 2026|Κοινοβούλιο]]*
*8 Φεβρουαρίου:
**Ιαπωνία, Βουλή των Αντιπροσώπων
**Πορτογαλία, Πρόεδρος (2ος γύρος)
**Ταϊλάνδη, Βουλή των Αντιπροσώπων και συνταγματικό δημοψήφισμα
*11 Φεβρουαρίου: Μπαρμπάντος, Βουλή των Αντιπροσώπων
*12 Φεβρουαρίου: Μπανγκλαντές, Βουλή και συνταγματικό δημοψήφισμα
*22 Φεβρουαρίου: Λάος, Βουλή

## Μάρτιος
*5 Μαρτίου: Νεπάλ, Βουλή των Αντιπροσώπων
*8 Μαρτίου:
**Κολομβία, Βουλή των Αντιπροσώπων και Γερουσία
**Ελβετία, Δημοψηφίσματα
*15 Μαρτίου:
** Καζακστάν, Συνταγματικό δημοψήφισμα
** Βόρεια Κορέα, Κοινοβούλιο
** Δημοκρατία του Κονγκό, Πρόεδρος
** Βιετνάμ, Κοινοβούλιο
*22 Μαρτίου: Σλοβενία, Κοινοβούλιο
*22–23 Μαρτίου: Ιταλία, Συνταγματικό δημοψήφισμα
*24 Μαρτίου: Δανία, Κοινοβούλιο
*26 Μαρτίου: *[[Εκλογές στις Νήσους Φερόες|Νήσοι Φερόες]], [[Γενικές εκλογές στις Νήσους Φερόες 2026|Κοινοβούλιο]]*

## Διάφορες εκλογές
### Γερμανία
*8 Μαρτίου: Βάδη-Βυρτεμβέργη, Κρατιδιακές εκλογές.

## Παραπομπές


Εκλογ
Μητροπολίτης Λάμπης, Συβρίτου και Σφακίων Ιωακείμ

Ο **Μητροπολίτης Ιωακείμ** (κατά κόσμον *Εμμανουήλ Καρανδινός*, Νομός Ηρακλείου, 1974) είναι Έλληνας θεολόγος και ιεράρχης του Οικουμενικού Πατριαρχείου, ο οποίος διατελεί Μητροπολίτης Λάμπης, Συβρίτου και Σφακίων από το 2026.

## Βιογραφικά στοιχεία
Ο κατά κόσμον Εμμανουήλ Καρανδινός του Φραγκίσκου και της Αικατερίνης γεννήθηκε το 1974 και έχει καταγωγή από τα γειτονικά χωριά Καμηλάρι και Πιτσίδια της τέως Επαρχίας Πυργιωτίσσης, νυν Δήμου Φαιστού, στην Περιφερειακή Ενότητα Ηρακλείου της Κρήτης.

Σπούδασε θεολογία στην Πατριαρχική Ανωτάτη Εκκλησιαστική Ακαδημία Κρήτης στο Ηράκλειο, από όπου αποφοίτησε το 1998. Εκάρη μοναχός στην Ιερά Μονή Αγίου Αντωνίου Βροντησίου από τον Μητροπολίτη Γορτύνης και Αρκαδίας Κύριλλο (1932–2005), λαμβάνοντας το όνομα Ιωακείμ, προς τιμήν του τότε Μητροπολίτη Γέροντα Χαλκηδόνος Ιωακείμ (1942–2023). Από τον ίδιο αρχιερέα χειροτονήθηκε διάκονος και πρεσβύτερος. Έως το 2005 εφημέρευε στη Μονή Βροντησίου.

Το 2005, με εντολή του νέου Μητροπολίτη Γορτύνης και Αρκαδίας Μακαρίου, διορίστηκε Πρωτοσύγκελλος της Ιεράς Μητροπόλεως, θέση που διατήρησε μέχρι την εκλογή του σε μητροπολίτη. Παράλληλα με τα καθήκοντα του στην πρωτοσυγκελλία, ήταν εφημέριος της ενορίας Απομαρμά στην Κοινότητα Γέργερης.  

Στις 28 Ιανουαρίου 2026 εξελέγη με ευρεία πλειοψηφία από την Ιερά Επαρχιακή Σύνοδο της Εκκλησίας της Κρήτης Μητροπολίτης Λάμπης, Συβρίτου και Σφακίων. Χειροτονήθηκε στον βαθμό του επισκόπου στις 15 Φεβρουαρίου, στον Ιερό Μητροπολιτικό Ναό Αγίου Μηνά Ηρακλείου, από τον Αρχιεπίσκοπο Κρήτης Ευγένιο Β΄ με τη συμμετοχή των μητροπολιτών της Εκκλησίας Κρήτης, καθώς και παρουσία του προκατόχου του στην Μητρόπολη Λάμπης, Μητροπολίτη Ειρηναίου. Ενθρονίστηκε στις 29 Μαρτίου του ιδίου έτους στον Ιερό Μητροπολιτικό Ναό Αγίου Παύλου Σπηλίου.

## Παραπομπές


Κατηγορία:Έλληνες κληρικοί
Ιωακειμ
Θωμάς Γκρέυ, 15ος βαρόνος Γκρέυ του Γουίλτον

Ο **Θωμάς Γκρέυ, 15ος βαρόνος Γκρέυ του Γουίλτον**, αγγλ.: *Thomas Grey, 15th Baron Grey de Wilton* (απεβ. 1614) ήταν Άγγλος αριστοκράτης, στρατιωτικός και συνωμότης. Καταδικάστηκε για συμμετοχή στη Συνωμοσία του Μπάι εναντίον του Ιακώβου Α΄ της Αγγλίας.

## Πρώιμη ζωή
Γιος του Αρθούρου Γκρέυ 14ου βαρόνου Γκρέυ του Γουίλτον, και της 2ης συζύγου του Ιωάννας Σιμπέλα Μόρισον, κόρης του σερ Ριχάρδου Μόρισον, υπηρέτησε στον στόλο εναντίον της Ισπανικής Αρμάδας το 1588. Διαδέχθηκε τον πατέρα του ως λόρδος Γκρέυ του Γουίλτον το 1593, και ταυτίστηκε με τους Πουριτανούς.

## Το Πλοκή του Αντίο
Μετά το τέλος της Ελισάβετ Α΄ Τυδώρ (24 Μαρτίου 1603), ο Γκρέυ παρευρέθηκε στην βιαστική συνεδρίαση του συμβουλίου, στην οποία αποφασίστηκε να υποστηρίξει την αξίωση του βασιλιά Ιακώβου ΣΤ΄ Στιούαρτ της Σκωτίας. Είχε επιφυλάξεις. Μία τυχαία συνάντηση με τον Σαουθάμπτον, ο οποίος είχε απελευθερωθεί από τον Πύργο του Λονδίνου, στην αίθουσα ακροάσεων της βασίλισσας Άννας της Δανίας στο Γουίνδσορ τον Ιούνιο του 1603, μπορεί να ενέτεινε την αντιπάθειά του για το νέο καθεστώς. Παραπονέθηκε για τους Σκώτους, που συνωστίζονταν στην αυλή αναζητώντας αξιώματα.

## Μετέπειτα ζωή

## Υστεροφημία

## Αναφορές

;Βιβλιογραφία
* "Grey, Thomas (d.1614)". Dictionary of National Biography. London: Smith, Elder & Co. 1885–1900. 

Κατηγορία:Οικογένεια Γκρέυ
Ερρίκος Γκρέυ, 6ος κόμης του Κεντ

[μικρογραφία|Η εκτέλεση της [Μαρία Α΄ της Σκωτίας|Μαρίας Α΄ της Σκωτίας στο Κάστρο Φόθερινγκεϋ στις 8 Φεβρουαρίου 1587, όπως σχεδιάστηκε από τον Ρόμπερτ Μπιλ, Γραμματέα του Ιδιωτικού Συμβουλίου, αυτόπτη μάρτυρα. Οι επίσημοι μάρτυρες, Ερρίκος **Γκρέυ 6ος κόμης του Κεντ** και Γεώργιος Τάλμποτ 6ος κόμης του Σρούσμπερυ, κάθονται στην εξέδρα στα αριστερά, με τους αριθμούς 1 και 2. Ο σερ Άμιας Πωλέ, δεσμοφύλακας της Μαρίας, αναγνωρίζεται ως 3, επάνω, καθισμένος αριστερά κάτω από την εξέδρα.]]

Ο **Ερρίκος Γκρέυ, 6ος κόμης του Κεντ**, αγγλ.: *Henry Grey, 6th Earl of Kent* (1541 – 31 Ιανουαρίου 1615) ήταν Άγγλος ευγενής.

Ήταν γιος του Ερρίκου Γκρέυ (1520–1545) και της Μαργαρίτας Σαιντ Τζον, και εγγονός του Ερρίκου Γκρέυ 4ου κόμη του Κεντ. Ήταν νεότερος αδελφός του Ρέτζιναλντ Γκρέυ 5ου κόμη του Κεντ και μεγαλύτερος αδελφός του Κάρολου Γκρέυ 7ου κόμη του Κεντ.

Υπηρέτησε ως λόρδος Υποδιοικητής του Μπέντφορντσιρ από το 1586 μέχρι το τέλος του. Το 1587 ήταν ένας από τους επίσημους μάρτυρες στην εκτέλεση της βασίλισσας Μαρίας Α΄ της Σκωτίας . 

Ήταν νυμφευμένος με τη Μαρία Κότον, κόρη του σερ Γεωργίου Κότον και της Μαρίας Όνλεϋ. Δεν υπήρχαν γνωστά παιδιά από τον γάμο αυτό· έτσι τον διαδέχθηκε ο μικρότερος αδελφός του, Κάρολος.

## Πηγές
* Κατάλογος ευγενών

## Αναφορές

## Εξωτερικοί σύνδεσμοι
* Ένα γκρι οικογενειακό γενεαλογικό δέντρο

Κατηγορία:Οικογένεια Γκρέυ
Ιωάννης ντε Γκρέυ, 1ος βαρόνος Γκρέυ του Ρόδερφηλντ

μικρογραφία|414x414εσ|Οικόσημο του σερ Ιωάννη ντε Γκρέυ, Ιππότη της Περικνημίδος.
Ο **Ιωάννης ντε Γκρέυ, 1ος βαρόνος Γκρέυ του Ρόδερφηλντ** (*,* 9 Οκτωβρίου 1300  – Σεπτεμβρίου 1359), Ιππότης του Τάγματος της Περικνημίδας, ήταν Άγγλος στρατιωτικός και αυλικός. Ο Ιωάννης ήταν γιος και κληρονόμος του σερ Ιωάννη ντε Γκρέυ του Ρόδερφιλντ, από τη Μαργαρίτα, κόρη του Γουλιέλμου ντε Όντινγκσελς.

Ο Ιωάννης ντε Γκρέυ του Ρόδερφιλντ ήταν ιδρυτικό μέλος του Ευγενέστατου Τάγματος της Περικνημίδας.

Μέχρι τον Δεκέμβριο του 1349,  ο Ιωάννης ήταν λόρδος Επιμελητής του Βασιλικού Νοικοκυριού του βασιλιά Εδουάρδου Γ΄. Διακρίθηκε ιδιαίτερα στους πολέμους της Σκωτίας και της Γαλλίας. Κλήθηκε συχνά στο κοινοβούλιο από το 1338 έως το 1357, και θεωρείται ότι έτσι έγινε ο βαρόνος Γκρέυ του Ρόδερφιλντ.

## Οικογένεια
Νυμφεύτηκε πρώτα, λίγο πριν το 1313,  την Αικατερίνη ΦιτςΆλαν, κόρη και συγκληρονόμο του Μπράιαν ΦιτςΆλαν, λόρδου ΦιτςΆλαν του Μπέντεϊλ, κουνιάδου του βασιλιά Ιωάννη της Σκωτίας, Γιόρκσιρ, και απέκτησε έναν μόνο γιο και κληρονόμο:

* σερ Ιωάννης, 2ος βαρόνος Γκρέυ ντε Ρόδερφιλντ. Νυμφεύτηκε τη Μωντ ντε Μπούργκερς, κόρη του σερ Βαρθολομαίου Μπούργκερς του πρεσβύτερου 1ου βαρόνου Μπούργκερς.

Νυμφεύτηκε έπειτα την Άβις, κόρη του Ιωάννη Μάρμιον βαρόνου του Γουίντερινγκχαμ. Από την οποία απέκτησε τους ακόλουθους απογόνους:

* Ιωάννης, γνωστός και ως Μάρμιον, (γενν. 1385) νυμφεύτηκε την Ελισάβετ Σαιν Κεντέν (γενν. 1341). Η κόρη του αμφιθαλούς αδελφού του, Ελισάβετ, ήταν κληρονόμος του.
* σερ Ροβέρτος, γνωστός και ως Μάρμιον, νυμφεύτηκε τη Λόρα Σαιν Κεντέν (γενν. 1343)· η κόρη τους Ελισάβετ παντρεύτηκε τον Ερρίκο ΦιτςΧιού 3ο βαρόνο ΦιτςΧιού

## Παραπομπές


Κατηγορία:Οικογένεια Γκρέυ
Ερρίκος Γκρέυ, 8ος κόμης του Κεντ

Ο **Ερρίκος Γκρέυ, 8ος κόμης του Κεντ**, αγγλ.: *Henry Grey, 8th Earl of Kent* (π. 1583 - 21 Νοεμβρίου 1639) του Ρεστ Παρκ, Μπέντφορντσιρ, ήταν κόμης του Κεντ από το 1623 μέχρι το τέλος του.

## Βιογραφία
μικρογραφία|Ρεστ Χάουζ, Μπέντφορντσιρ.
Γεννήθηκε ως ο μοναχογιός του Καρόλου Γκρέυ 7ου κόμη του Κεντ και της συζύγου του Σούζαν Κότον, και σπούδασε στο Κολέγιο Τρίνιτυ του Κέιμπριτζ. Μεταξύ των νομικών του εκπροσώπων περιλαμβάνεται ο Τζον Σέλντεν, ένας εξέχων νομικός.

Στις 16 Νοεμβρίου 1601, στο Σαιντ Μάρτιν-ιν-δι-Φηλντς, ο Ερρίκος νυμφεύτηκε την Ελισάβετ Τάλμποτ (1582 - 7 Δεκεμβρίου 1651), κόρη του Γιλβέρτου Τάλμποτ 7ου κόμη του Σρούσμπερυ και της Μαρίας Κάβεντις. Δεν υπήρχαν γνωστά παιδιά από αυτόν τον γάμο. Χρίστηκε ιππότης το 1603.

Εξελέγη βουλευτής του Τάβιστοκ το 1601, και ιππότης του Σάιρ για το Μπέντφορντσιρ το 1614.

Υπηρέτησε ως λόρδος Υποδιοικητής του Μπέντφορντσιρ από το 1621 έως το 1627, και ξανά από το 1629 μέχρι το τέλος του. Από το 1621 έως το 1623, ο Ερρίκος κατείχε τον τίτλο από κοινού με τον πατέρα του Κάρολο Γκρέυ 7ο κόμη του Κεντ. Από το 1625 έως το 1627 και ξανά από το 1629 μέχρι το τέλος του, κατείχε τον τίτλο από κοινού με τον Θωμά Γουέντγουορθ 1ο κόμη του Κλίβελαντ.

Απεβίωσε άτεκνος, και ο κύριος τίτλος του ως κόμης του Κεντ κληρονόμησε ο πλησιέστερος άρρην συγγενής του, Αντώνιος Γκρέυ 9ος κόμης του Κεντ, πρύτανης του Μπέρμπατζ, Λέστερσιρ. Ο Αντώνιος ήταν 2ος εξάδελφος του πατέρα του, καθώς ήταν και οι δύο δισεγγονοί του Γεωργίου Γκρέυ 2ου κόμη του Κεντ. Ο τίτλος του βαρόνου Γκρέυ ντε Ρούθιν απονεμήθηκε από τη Βουλή των Λόρδων στον ανιψιό του Κάρολο Λόνγκβιλ 12ο βαρόνο Γκρέυ ντε Ρούθιν, γιο της αδελφής του Σούζαν.

## Πηγές
* Κατάλογος ευγενών
* Ιστορία του Κοινοβουλίου: Γκρέυ, Ερρίκος (π. 1583-1639) του Φλίτον, Μπιντς

Κατηγορία:Οικογένεια Γκρέυ
## Εξωτερικοί σύνδεσμοι

* Γκρέυ, γενεαλογικό δέντρο
Ρέτζιναλντ Γκρέυ, 5ος κόμης του Κεντ

Ο **Ρέτζιναλντ Γκρέυ, 5ος κόμης του Κεντ**, αγγλ.: *Reginald Grey, 5th Earl of Kent* (πριν το 1541 17 Μαρτίου 1573) ήταν Άγγλος ευγενής.

## Βιογραφία
Ήταν γιος του Ερρίκου Γκρέυ (1520–1545) και της Μαργαρίτας του Σαιν Τζον. Οι γονείς του πατέρα του ήταν ο Ερρίκος Γκρέυ 4ος κόμης του Κεντ και η Άννα Μπλένερχσετ. Ο Ρέτζιναλντ Γκρέυ σπούδασε στο Κολλέγιο του Σαιν Τζον του Κέιμπριτζ. 

Το 1570, ο Γκρέυ νυμφεύτηκε τη Σούζαν Μπέρτι, κόρη της Αικατερίνης Μπράντον δούκισσας του Σάφολκ, και του 2ου συζύγου της, Ριχάρδου Μπέρτι. Δεν υπήρχαν γνωστά παιδιά από αυτόν τον γάμο. 

Αναφέρεται στο *Annales Rerum Gestarum Angliae et Hiberniae Regnate Elizabetha* του Γουίλιαμ Κάμντεν, στο λήμμα για το έτος 1573:

«18. Λίγο αργότερα απεβίωσε και ο Ρέτζιναλντ Γκρέυ κόμης του Κεντ, τον οποίο η βασίλισσα έναν χρόνο πριν είχε αναβαθμίσει από ιδιώτη στην τιμή του κόμη του Κεντ, αφού αυτός ο τίτλος ήταν αδρανής 50 χρόνια, από το τέλος του Ριχάρδου Γκρέυ κόμη του Κεντ, ο οποίος ήταν άτεκνος και ήταν μεγαλύτερος αδελφός του παππού αυτού. Με αυτή την τιμή τον διαδέχθηκε ο Ερρίκος, ο αδελφός του.»

Αυτή ήταν μία αναφορά στην κατάσταση του τίτλου εκείνη την εποχή. Ο θείος του, Ριχάρδος Γκρέυ 3ος κόμης του Κεντ, είχε βυθιστεί σε μεγάλα χρέη, πιθανώς λόγω τζόγου, και αναγκάστηκε να απαλλοτριώσει το μεγαλύτερο μέρος της περιουσίας του. Ο Ερρίκος Γκρέυ είχε κληρονομήσει την αξίωση του τίτλου, αλλά ελάχιστη περιουσία, και ζούσε κυρίως ως κύριος, ένας απλός πολίτης. Ο Ρέτζιναλντ έζησε με τον ίδιο τρόπο, μέχρι που η Ελισάβετ Α΄ Τυδώρ του επέστρεψε τον τίτλο του και μέρος της περιουσίας του το 1572, μετά από μία εκστρατεία που υποστηρίχθηκε από την πεθερά του, Αικατερίνη Μπράντον, δούκισσα του Σάφολκ. 

Οι νεότεροι αδελφοί του, Ερρίκος και Κάρολος, κληρονόμησαν διαδοχικά τον τίτλο του Κεντ μετά το τέλος του στις 17 Μαρτίου 1573. 

## Αναφορές

## Εξωτερικοί σύνδεσμοι
* Ένα γκρι οικογενειακό γενεαλογικό δέντρο
* Καταχώρηση του 1573 στα Χρονικά του Γουίλιαμ Κάμντεν

Κατηγορία:Οικογένεια Γκρέυ
Κάρολος Γκρέυ, 7ος κόμης του Κεντ

Ο **Κάρολος Γκρέυ** ( – 26 Σεπτεμβρίου 1623) ήταν ο 7ος κόμης του Κεντ από το 1615 μέχρι το τέλος του. 
μικρογραφία|Ρεστ Χάουζ, Μπέντφορντσιρ έδρα των κομήτων του Κεντ.

## Ο βίος του
Ο Γκρέυ ήταν ο 3ος γιος του Ερρίκου Γκρέυ 4ου κόμη του Κεντ. Ήταν νεότερος αδελφός του Ρέτζιναλντ Γκρέυ 5ου κόμη του Κεντ και του Ερρίκου Γκρέυ 6ου κόμη του Κεντ. 

Νυμφεύτηκε τη Σούζαν Κότον, κόρη του σερ Ριχάρδου Κότον. Απέκτησαν δύο παιδιά:
* Ερρίκος, 8ος κόμης του Κεντ (π. 1583–1639).
* Σούζαν (τάφηκε 13 Δεκεμβρίου 1620). Παντρεύτηκε τον σερ Μιχαήλ Λόνγκβιλ. Ήταν γονείς του Καρόλου Λόνγκβιλ 12ου βαρόνου Γκρέυ ντε Ρούθιν.

## Σταδιοδρομία
Υπηρέτησε από το 1615 μέχρι το τέλος του ως λόρδος Υποδιοικητής του Μπέντφορντσιρ. Αρχικά μόνος στη θέση του, και από το 1621 από κοινού με τον γιο του λόρδο Ερρίκο ντε Ρούθιν.

## Αναφορές

## Βιβλιογραφία
* Η Πλήρης Ευγενία

## Εξωτερικοί σύνδεσμοι
* Ένα γκρι οικογενειακό γενεαλογικό δέντρο

Κατηγορία:Οικογένεια Γκρέυ
Γουλιέλμος ντε Γκρέυ

Ο **Γουλιέλμος ντε Γκρέυ**, αγγλ.: *William de Grey* (21 Οκτωβρίου 1652 – 27 Φεβρουαρίου 1687) από το Μέρτον Χολ του Νόρφολκ ήταν γαιοκτήμονας της Ανατολικής Αγγλίας και μέλος του Κοινοβουλίου των Συντηρητικών.  Ήταν ο παππούς του συνονόματου Γουλιέλμου ντε Γκρέυ 1ου βαρόνου του Γουόλσινγκχαμ.

## Ο βίος του
Απόγονος γαιοκτημόνων του Σάφολκ που είχαν αποκτήσει έδρα στο Μέρτον του Νόρφολκ μέσω γάμου τον 14ο αι., ήταν ο μοναχογιός του Ιακώβου ντε Γκρέυ (απεβ. 1665) και της Ελισάβετ Στιούτεβιλ, κόρης του σερ Μάρτιν Στιούτεβιλ του Ντάλχαμ στο Σάφολκ. Ο πατέρας του Ιάκωβος ήταν βασιλικός στους Εμφυλίους Πολέμους, αν και ο ίδιος ο Ιάκωβος συμμετείχε στην επιτροπή της Ανατολικής Ένωσης και στις τοπικές επιτροπές υπό την Κοινοπολιτεία και το Προτεκτοράτο, και υπέγραψε την ομιλία του Νόρφολκ προς τον Γεώργιο Μονκ για ένα ελεύθερο κοινοβούλιο το 1660.

Ο Γουλιέλμος σπούδασε στο Θέτφορντ πριν εισέλθει στο Κολέγιο Κάιους του Κέιμπριτζ το 1668. Έγινε δεκτός στο Mίντλ Τεμπλ το 1671, και τέσσερα χρόνια αργότερα υπέγραψε έναν γαμήλιο διακανονισμό με την Ελισάβετ Μπέντινγκφιλντ, κόρη του Θωμά Μπέντινγκφιλντ του Ντάρσαμ. Το ζεύγος απέκτησε επτά γιους και μία κόρη, αν και πέντε από τους γιους απεβίωσαν πριν από τον πατέρα τους. Ο μεγαλύτερος από τους δύο επιζώντες γιους, ο:
* Θωμάς ντε Γκρέυ, έγινε επίσης βουλευτής. 

Ο Γουλιέλμος αρχικά έγινε επίτροπος αξιολόγησης για το Νόρφολκ το 1673 και για το Σάφολκ το 1679, κατέχοντας και τα δύο αξιώματα μέχρι το 1680. Το 1676 έγινε επίσης υποδιοικητής για το Νόρφολκ, και έναν χρόνο αργότερα ταγματάρχης στην πεζική πολιτοφυλακή, κατέχοντας και τα δύο αξιώματα μέχρι το τέλος του. Το 1681 έγινε ελεύθερος πολίτης του Θέτφορντ, και το 1683 του Ντάνγουιτς.

Ακολούθησε αυτά τα αξιώματα με πολιτική σταδιοδρομία, διεκδικώντας με επιτυχία το Θέτφορντ το 1685, και αποδείχθηκε αρκετά δραστήριος κατά τη διάρκεια της θητείας του Ιακώβου Β΄. Συμμετείχε σε επιτροπές που εξέταζαν νομοσχέδια για την επισκευή της προβλήτας του Γκρέιτ Γιάρμουθ, την ανακούφιση των φυλακισμένων οφειλετών, τη βελτίωση της καλλιέργειας και την αύξηση των τότε χαμηλών τιμών του καλαμποκιού και του μαλλιού, τα οποία αποτελούσαν σημαντικό τοπικό ζήτημα στην Ανατολική Αγγλία. Παρακολούθησε τη Β΄ Σύνοδο του Κοινοβουλίου, αν και δεν είναι γνωστό, αν ευνοούσε την πολιτική θρησκευτικής ανοχής του Ιακώβου Β'. Απεβίωσε το 1687, και τάφηκε στο Μέρτον.

## Αναφορές


Κατηγορία:Οικογένεια Γκρέυ
Εναλλαγή Κώδικα

Στην κοινωνιογλωσσολογία, η **εναλλαγή κώδικα** είναι η διαδικασία μεταφοράς από έναν γλωσσικό κώδικα (γλώσσα ή διάλεκτο) σε έναν άλλο, ανάλογα με το κοινωνικό ή το επικοινωνιακό πλαίσιο.  Αυτές οι εναλλαγές συχνά λειτουργούν ώστε να επηρεάσουν τη σχέση μεταξύ των ομιλητών, για παράδειγμα, υποδηλώνοντας ότι μπορεί να μοιράζονται ταυτότητες βάσει παρόμοιων γλωσσικών ιστοριών.

Η εναλλαγή κώδικα διαφέρει από τον Πολυγλωσσισμό, διότι ο Πολυγλωσσισμός αναφέρεται στην ικανότητα ενός ατόμου να χρησιμοποιεί πολλές γλώσσες, ενώ η εναλλαγή κώδικα είναι η χρήση πολλών γλωσσών μαζί. Οι πολύγλωσσοι (ομιλητές περισσότερων από μία γλώσσας) μερικές φορές χρησιμοποιούν στοιχεία πολλών γλωσσών όταν επικοινωνούν μεταξύ τους. Έτσι, η εναλλαγή κώδικα είναι η χρήση περισσότερων από μία γλωσσικών ποικιλιών με τρόπο που να συνάδει με τη σύνταξη και τη Φωνολογία κάθε ποικιλίας.

Η εναλλαγή κώδικα μπορεί να συμβεί μεταξύ προτάσεων, αποσπάσματα προτάσεων ή μεμονωμένων μορφημάτων (σε συνθετικές γλώσσες). Ωστόσο, μερικοί γλωσσολόγοι θεωρούν ότι ο δανεισμός λέξεων ή μορφημάτων από άλλη γλώσσα είναι διαφορετικό από άλλους τύπους εναλλαγής κώδικα.  

Η εναλλαγή κώδικα εμφανίζεται όταν αλλάζει το περιβάλλον στο οποίο μιλάμε, ή στο πλαίσιο της ομιλίας σε διαφορετική γλώσσα ή στην αλλαγή του λεξιλογίου για να ταιριάζει με εκείνο του ακροατή. Υπάρχουν πολλοί τρόποι με τους οποίους χρησιμοποιείται η εναλλαγή κώδικα, όπως όταν οι ομιλητές δεν μπορούν να εκφράσουν επαρκώς τον εαυτό τους σε μια μόνο γλώσσα ή να σηματοδοτήσουν μια στάση προς κάτι. Έχουν αναπτυχθεί πολλές θεωρίες για να δώσουν εξήγηση στον λόγο πίσω από την αλλαγή κώδικα, από κοινωνιολογικές και γλωσσικές προοπτικές.

## Παραπομπές

Κατηγορία:Κοινωνιογλωσσολογία
Κατηγορία:Απόκτηση γλώσσας
Χρυσάνθη Μπενέκη

Η **Χρυσάνθη Μπενέκη** (γενν. 28 Αυγούστου 2001, Παλαμάς) είναι Ελληνίδα αθλήτρια της καλαθοσφαίρισης, η οποία αγωνίζεται ως πάουερ φόργουορντ για τον Ολυμπιακό Πειραιώς. Έχει αγωνιστεί στα ηλικιακά κλιμάκια Παγκορασίδων (Κ15), Κορασίδων (Κ16) και Νεανίδων (Κ18) των αναπτυξιακών εθνικών ομάδων της Ελλάδας.

## Στατιστικά διεθνών διοργανώσεων
*Τελευταία ενημέρωση*: *6 Φεβρουαρίου 2026*

### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Μπενέκη παρουσίασε τις ακόλουθες επιδόσεις σε διεθνείς νεανικές διοργανώσεις:

#### Διασυλλογικές διοργανώσεις
Σύμφωνα με το αρχείο της FIBA, η Μπενέκη παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Παραπομπές


## Εξωτερικοί σύνδεσμοι
* Χρυσάνθη Μπενέκη, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Χρυσάνθη Μπενέκη, στατιστικά στον επίσημο ιστότοπο της FIBA. 
* Χρυσάνθη Μπενέκη, στατιστικά στον ιστότοπο EuroBasket.com. 
* Χρυσάνθη Μπενέκη, στατιστικά στον ιστότοπο SofaScore.com. 
* Χρυσάνθη Μπενέκη, στατιστικά στον ιστότοπο FlashScore.com. 
* Χρυσάνθη Μπενέκη, στατιστικά στον ιστότοπο ProBallers.com. 

Κατηγορία:Ελληνίδες αθλήτριες της καλαθοσφαίρισης
Κατηγορία:Πάουερ φόργουορντ
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Γ.Σ. Εσπερίδων Καλλιθέας
Κατηγορία:Καλαθοσφαιρίστριες Ολυμπιακού Πειραιώς
Φραντσέσκα Λολομπριτζίντα

Η **Φραντσέσκα Λολομπριτζίντα** (, 7 Φεβρουαρίου 1991, Φρασκάτι) είναι Ιταλίδα αθλήτρια της παγοδρομίας ταχύτητας. Στον αγώνα παγοδρομίας ταχύτητας 3.000 μ. στους Χειμερινούς Ολυμπιακούς Αγώνες του 2026 στο Μιλάνο και την Κορτίνα ντ'Αμπέτσο, έγινε η πρώτη Ιταλίδα που κέρδισε το χρυσό Ολυμπιακό μετάλλιο σε αυτή την απόσταση, με νέο Ολυμπιακό ρεκόρ. Αγωνίστηκε επίσης στους Χειμερινούς Ολυμπιακούς Αγώνες του 2014 στο Σότσι, όπου κατέλαβε την 23η θέση στα 3.000 μέτρα.

Η Λολομπριτζίντα είναι η σημερινή κάτοχος των ρεκόρ Ιταλίας στα 3.000 και 5.000 μέτρα. Κέρδισε επίσης δύο μετάλλια, αργυρό και χάλκινο, στην παγοδρομία ταχύτητας στους Χειμερινούς Ολυμπιακούς Αγώνες του 2022.

Η Λολομπριτζίντα έχει κερδίσει 16 παγκόσμια πρωταθλήματα στην παγοδρομία ταχύτητας.

Η ηθοποιός Τζίνα Λολομπρίτζιτα ήταν η προ-θεία της.

## Μετάλλια σε Χειμερινούς Ολυμπιακούς Αγώνες

* Χειμερινοί Ολυμπιακοί Αγώνες 2022:  στην Παγοδρομίας ταχύτητας 3.000 μ.,  στη Μαζική εκκίνηση
* Χειμερινοί Ολυμπιακοί Αγώνες 2026:  στην Παγοδρομίας ταχύτητας 3.000 μ. 

## Παραπομπές


## Εξωτερικοί σύνδεσμοι
*

Κατηγορία:Αθλητές της παγοδρομίας ταχύτητας
Κατηγορία:Αθλητές στη Χειμερινή Πανεπιστημιάδα 2013
Κατηγορία:Αθλητές στους Χειμερινούς Ολυμπιακούς Αγώνες 2014
Κατηγορία:Αθλητές στους Χειμερινούς Ολυμπιακούς Αγώνες 2018
Κατηγορία:Αθλητές στους Χειμερινούς Ολυμπιακούς Αγώνες 2022
Κατηγορία:Ιταλοί Ολυμπιονίκες
Κατηγορία:Αθλητές στους Χειμερινούς Ολυμπιακούς Αγώνες 2026
Μεθυλγομετρίνη

Η μεθυλγομετρίνη, που πωλείται με την εμπορική της ονομασία **Methergine** μεταξύ άλλων, είναι ένα φάρμακο που χρησιμοποιείται για τη θεραπεία της μεταγεννητικής αιμοραγίας που oφείλεται σε ανεπαρκή σύσπαση της μήτρας.   Για τη συγκεκριμένη ένδειξη θεωρείται λιγότερη προτιμώμενη σε σχέση με την οξυτοκίνη.  Έχει επίσης χρησιμοποιηθεί διαγνωστικά για τη διερεύνηση στηθάγχης που οφείλεται σε στεφανιαίο αγγειόσπασμό Χορηγείται ενδομυϊκά, από του στόματος ή λιγότερο συχνά ενδοφλεβίως

Οι συχνές ανεπιθύμητες ενέργειες περιλαμβάνουν υψηλή αρτηριακή πίεση, συσπάσεις, πονοκέφαλο, ναυτία και υπόταση. Άλλες ανεπιθύμητες ενέργειες μπορεί να περιλαμβάνουν εμβοές στα αυτιά, μούδιασμα, σύγχυση και πόνο στο στήθος.  Ιδιαίτερη προσοχή συνίσταται  σε όσους αντιμετωπίζουν προβλήματα με το συκώτι, διάφορα νεφρολογικά ζητήματα ή κακή κυκλοφορία αίματος. Η ασφάλεια κατά την διάρκεια της κύησης ή του θηλασμού παραμένει ασαφής και επομένως σε αυτές τις καταστάσεις δεν συνιστάται η χρήση. Ανήκεί στην κατηγορία των φαρμάκων που είναι γνωστά ως οξυτοξικά και αλκαλοειδή της ερυσίβης

Η μεθυλεργομετρίνη προέρχεται από την εργομετρίνη, η οποία απομονώθηκε αρχικά από τον μύκητα *Claviceps purpurea* το 1935. Ανήκει στη λίστα των απαραίτητων φαρμάκων του Παγκόσμιου Οργανισμού Υγείας που χρησιμοποιείται εναλλακτικά για την εργομετρίνη. Στις Ηνωμένες Πολιτείες παραμένει διαθέσιμο ως γενόσημο φάρμακο και κοστολογείται περίπου στα 68 δολάρια για 6 δισκία 0,2 mg από το 2020. Στις χώρες του αναπτυσσόμενου κόσμου αυτό το ποσό ανέρχεται περίπου στα 0,13 δολάρια από το 2015, ενώ η ενέσιμη μορφή κοστίζει περίπου 0,18 δολάρια ανά δόση.  

## Αναφορές
Ορκόντ

Το **Ορκόντ** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Κύκλος των οκτώ σημείων

Στην γεωμετρία, ο **κύκλος των οκτώ σημείων** αναφέρεται σε έναν κύκλο που εμφανίζεται στα ορθοδιαγώνια τετράπλευρα, και διέρχεται από τα μέσα των πλευρών και τα ίχνη αυτών προς τις απέναντι πλευρές. Το κέντρο του κύκλου είναι το κέντρο του παραλληλογράμμου Βαρινιόν του τετραπλεύρου.

Πιο συγκεκριμένα, το θεώρημα λέει ότι σε ένα ορθοδιαγώνιο τετράπλευρο \rm AB\Gamma\Delta τα μέσα \rm M_1, M_2, M_3, M_4 των πλευρών και \rm Z_1, Z_2, Z_3, Z_4 τα ίχνη των μέσων προς τις απέναντι πλευρές (δηλαδή \rm M_1 Z_3 \perp \Gamma\Delta, \rm M_2 Z_4 \perp \Delta A, \rm M_3 Z_1 \perp AB και \rm M_4Z_2 \perp B\Gamma) είναι ομοκύκλια σημεία. 

Η ονομασία προέρχεται από τον L. Brand που δημοσίευσε για αυτόν τον κύκλο το 1944, και προέρχεται από τον κύκλο των εννέα σημείων σε ένα τρίγωνο.

## Απόδειξη

## Δείτε επίσης
* Ορθοδιαγώνιο τετράπλευρο
* Κύκλος των εννέα σημείων

## Εξωτερικοί σύνδεσμοι
* Κύκλος των οκτώ σημείων στο WolframAlpha.
* Κύκλος των οκτώ σημείων στο cut-the-knot.
* Διαδραστική εφαρμογή για τον κύκλο των οκτώ σημείων στο Desmos.

## Παραπομπές


Κατηγορία:Τετράπλευρα
Αμγιόθα Χλουτάου

Η **Αμγιόθα Χλουτάου** (, · κυριολεκτικά: **Εθνοσυνέλευση**) είναι ένα από τα *de jure* σώματα της Πγινταούνγκσου Χλουτάου, του διθάλαμου νομοθετικού σώματος της Μιανμάρ (Βιρμανία). Αποτελείται από 224 μέλη, εκ των οποίων τα 168 εκλέγονται άμεσα και τα 56 διορίζονται από τις Ένοπλες Δυνάμεις της Μιανμάρ. Οι τελευταίες πλήρεις εκλογές για την Αμγιόθα Χλουτάου διεξήχθησαν το 2025 και 2026. Στη δεύτερη συνεδρίασή της στις 3 Φεβρουαρίου 2016, ο Μαν Γουίν Χάινγκ Θαν και ο Άγιε Θαρ Αούνγκ εξελέγησαν Πρόεδρος και Αντιπρόεδρος της Αμγιόθα Χλουτάου, αντίστοιχα. Δεν υφίσταται διάκριση σε άνω και κάτω βουλή στην Πγινταούνγκσου Χλουτάου, καθώς τόσο η Πγίθου Χλουτάου όσο και η Αμγιόθα Χλουτάου απολαύουν ίσου καθεστώτος σύμφωνα με το σύνταγμα.

Μετά το πραξικόπημα της 1ης Φεβρουαρίου 2021, η Πγινταούνγκσου Χλουτάου διαλύθηκε από τον ασκούντα καθήκοντα προέδρου Μίιντ Σουέ, ο οποίος κήρυξε τη χώρα σε κατάσταση έκτακτης ανάγκης και μεταβίβασε όλες τις νομοθετικές εξουσίες στον Αρχηγό των Ενόπλων Δυνάμεων Μιν Αούνγκ Χλάινγκ.

## Πρόεδροι της Αμγιόθα Χλουτάου

## Παραπομπές

Πολιτική της Μιανμάρ
Πγίθου Χλουτάου

Η **Πγίθου Χλουτάου** (, · στην κυριολεξία: **Συνέλευση του Λαού**) είναι μία από τις de jure βουλές του Πγινταούνγκσου Χλουτάου, του διθάλαμου νομοθετικού σώματος της Μιανμάρ (Βιρμανία). Αποτελείται από 440 μέλη, εκ των οποίων τα 330 εκλέγονται απευθείας μέσω του πλειοψηφικού συστήματος σε κάθε δήμο (διοικητική διαίρεση τρίτου επιπέδου) και τα 110 διορίζονται από τις Ένοπλες Δυνάμεις της Μιανμάρ, βάσει μιας συνταγματικής διάταξης που δεν έχει παράλληλο στον κόσμο. Δεν υφίσταται επίσημα «άνω» και «κάτω» βουλή στην Πγινταούνγκσου Χλουτάου, καθώς τόσο η Πγίθου Χλουτάου όσο και η Αμγιόθα Χλουτάου έχουν ίσο καθεστώς σύμφωνα με το σύνταγμα.Μετά τις γενικές εκλογές του 2010, ο Τούρα Σουέ Μαν εξελέγη ως ο πρώτος πρόεδρος της Πγίθου Χλουτάου. Οι τελευταίες ελεύθερες εκλογές για την Πγίθου Χλουτάου διεξήχθησαν τον Νοέμβριο του 2015. Στην πρώτη της συνεδρίαση την 1η Φεβρουαρίου 2016, οι Ουίν Μιντ και Τι Κουν Μιάτ εξελέγησαν Πρόεδρος και Αντιπρόεδρος του σώματος.Μετά το πραξικόπημα της 1ης Φεβρουαρίου 2021, το Πιτάουνγκσου Χλουτό διαλύθηκε από τον ασκούντα καθήκοντα προέδρου Μίιντ Σουέ, ο οποίος κήρυξε κατάσταση έκτακτης ανάγκης και μεταβίβασε όλες τις νομοθετικές εξουσίες στον Αρχηγό των Ενόπλων Δυνάμεων Μιν Αούνγκ Χλάινγκ.Πρόσφατα, το στρατιωτικό καθεστώς διεξήγαγε τις γενικές εκλογές του 2025–26 σε τρεις φάσεις (Δεκέμβριος 2025 – Ιανουάριος 2026). Σύμφωνα με τα αποτελέσματα που ανακοινώθηκαν από την Εκλογική Επιτροπή στα τέλη Ιανουαρίου 2026, το υποστηριζόμενο από τον στρατό Κόμμα Ένωσης, Αλληλεγγύης και Ανάπτυξης(USDP) εξασφάλισε τη συντριπτική πλειοψηφία των εδρών. 

## Πρόεδροι της Πγίθου Χλουτάου

## Αντιπρόεδροι της Πγίθου Χλουτάου

## Παραπομπές


Πολιτική της Μιανμάρ
Θεώρημα φαν Άουμπελ (τετράπλευρα)

Στην γεωμετρία, το **θεώρημα φαν Άουμπελ** λέει ότι αν θεωρήσουμε τετράγωνα στις πλευρές ενός τετραπλεύρου, τότε τα ευθύγραμμα τμήματα που ενώνουν τα κέντρα των τετραγώνων των απέναντι πλευρών είναι ίσα και τέμνονται κάθετα.

Πιο συγκεκριμένα, έστω ένα τετράπλευρο \rm AB\Gamma\Delta στο οποίο διαγράφουμε εξωτερικά των πλευρών του \rm AB, B\Gamma, \Gamma\Delta, \Delta A τα τετράγωνα με κέντρα \rm O_1, O_2, O_3, O_4 αντίστοιχα. Τότε, \rm O_1O_3 = O_2O_4 και \rm O_1O_3 \perp O_2O_4.

Το θεώρημα ισχύει και όταν τα τετράγωνα είναι εσωτερικά, καθώς επίσης και όταν το τετράπλευρο είναι μη-απλό. 

Το θεώρημα παίρνει το όνομά του από τον μαθηματικό Χενρίκους Χουμπέρτους φαν Άουμπελ (1830–1906), που το δημοσίευσε το 1878.

## Ειδική περίπτωση
* (**[[1ο Πρόβλημα Thébault]]**) Όταν το αρχικό τετράπλευρο είναι παραλληλόγραμμο, τότε τα κέντρα των τετραγώνων σχηματίζουν επίσης ένα τετράγωνο.

## Γενικεύσεις
Διάφορες γενικεύσεις του θεωρήματος έχουν μελετηθεί.

## Δείτε επίσης
* Θεώρημα Μπότεμα
* Θεώρημα Ναπολέοντα

## Περαιτέρω ανάγνωση

### Εξωτερικοί σύνδεσμοι
* Θεώρημα van Aubel στο MathWorld.
* Διαδραστική εφαρμογή για το θεώρημα φαν Άουμπελ στο The Wolfram Demonstrations Project.
* Διαδραστική απόδειξη του θεωρήματος φαν Άουμπελ στο GeoGebra.
* Γενικεύσεις του θεωρήματος φαν Άουμπελ στο Dynamic Geometry Sketches.
* QG-2P6: Εσωτερικά και εξωτερικά σημεία φαν Άουμπελ στο Encyclopedia of Quadri-Figures (EQF).

### Ξενόγλωσσα άρθρα
* 

## Παραπομπές


Κατηγορία:Τετράπλευρα
Impera

Το ***Impera*** είναι το πέμπτο στούντιο άλμπουμ του σουηδικού ροκ συγκροτήματος Ghost. Κυκλοφόρησε στις 11 Μαρτίου 2022, σε παραγωγή του Κλας Άχλουντ, ο οποίος έκανε επίσης την παραγωγή του τρίτου άλμπουμ του συγκροτήματος, το *[[Meliora (αλμπουμ)|Meliora]]* (2015). Η κυκλοφορία του *Impera* προηγήθηκε από τρία singles: το πρώτο, το "Hunter's Moon", κυκλοφόρησε στις 30 Σεπτεμβρίου 2021 για την υποστήριξη της ταινίας slasher του 2021, *[[Η Νύχτα με τις Μάσκες 2]]*, με μια εκδοχή να αποτελεί μέρος των τίτλων κλεισίματος της ταινίας. το δεύτερο single, το "Call Me Little Sunshine", κυκλοφόρησε στις 20 Ιανουαρίου 2022 και το τρίτο, το "Twenties", κυκλοφόρησε στις 2 Μαρτίου 2022.

Το θέμα της *Impera* επικεντρώνεται κυρίως στην "άνοδο και την πτώση των αυτοκρατοριών". Πολλοί εξωτερικοί τραγουδοποιοί βοήθησαν στο άλμπουμ, συμπεριλαμβανομένων των ποπ παραγωγών Σάλεμ Αλ Φακίρ και Βίνσεντ Ποντάρε, του τραγουδιστή των Kent, ο Γιόακιμ Μπεργκ, και του κιθαρίστα των The Cardigans, ο Πίτερ Σβένσον. Το άλμπουμ έλαβε ευρεία αναγνώριση από τους κριτικούς.

## Ηχογράφηση
Ενώ αρχικά είχε προγραμματιστεί η ηχογράφηση του άλμπουμ από το συγκρότημα το 2020 και η κυκλοφορία του στις αρχές του 2021, τελικά περίμεναν μέχρι τον Ιανουάριο του 2021 για να μπουν στο στούντιο και να ηχογραφήσουν το άλμπουμ. Η ηχογράφηση διήρκεσε έξι εβδομάδες και η μίξη και το mastering δύο με τρεις εβδομάδες. Η παραγωγή του άλμπουμ έγινε από τον Κλας Άχλουντ και η μίξη από τον Άντι Γουάλας, ο οποίος έκανε το ίδιο και για το άλμπουμ του συγκροτήματος του 2015, το *Meliora*.

## Μουσική και θέματα
Το *Impera* έχει περιγραφεί ως hard rock, arena rock, glam metal, heavy metal και pop rock. Ο ήχος του άλμπουμ έχει περιγραφεί ως ποπ και ροκ της δεκαετίας του 1980 και έχει συγκριθεί με τους ABBA, τους Boston, τους Dio, τους Bon Jovi και τους Def Leppard. Το άλμπουμ έχει ως κύριο θέμα την "άνοδο και την πτώση των αυτοκρατοριών". Περιγράφεται ότι διαδραματίζεται εκατοντάδες χρόνια μετά την εποχή της Μαύρης Πανώλης στην Ευρώπη του 14ου αιώνα, την οποία απέδιδε το προηγούμενο άλμπουμ του συγκροτήματος, το *[[Prequelle]]*.

Το εξώφυλλο του άλμπουμ, σχεδιασμένο από τον Ζμπίγκνιου Μπιέλακ, είναι μια αναφορά σε μια φωτογραφία του Άγγλου αποκρυφιστή Άλιστερ Κρόουλι.

## Κομμάτια

## Παραπομπές


Κατηγορία:Άλμπουμ των Ghost (συγκρότημα)
Κατηγορία:Άλμπουμ του 2022